label_title: Operațiunea Pilonul Apărării
label_desc: Operațiunea „Pilonul Apărării” (în ebraică: עַמּוּד עָנָן, "Amúd Anán" „Stâlpul de nori”, după un episod din cartea Exodului din Biblie, unde se povestește cum evreii ieșiți din Egipt au fost apărați de un stâlp miraculos de nori) a fost o operațiune militară condusă de Armata Israeliană în Fâșia Gaza între 14 și 21 noiembrie 2012. Aceasta a început oficial odată cu uciderea lui Ahmed Jabari, șeful operațiunilor militare din Gaza ale organizației Hamas. Obiectivele declarate ale operațiunii au fost stoparea atacurilor cu rachete originare din Fâșia Gaza împotriva țintelor civile și distrugerea capacităților organizațiilor militante.